3.1 ประวัติความเป็นมา และพัฒนาการสำคัญในช่วงที่ผ่านมา

บริษัท น้ำตาลครบุรี จำกัด (มหาชน) เป็นบริษัทผู้ผลิตน้ำตาลทรายที่มีประสบการณ์มากกว่า 45 ปี
ก่อตั้งขึ้นเมื่อ พ.ศ. 2508 โดยคุณถวิล ถวิลเติมทรัพย์ จัดตั้งบริษัท อุตสาหกรรมหนองใหญ่ จำกัด
เพื่อดำเนินธุรกิจผลิตและจำหน่าย น้ำตาลทราย โดยมีที่ตั้งอยู่ในอำเภอหนองใหญ่ จังหวัดชลบุรี
มีทุนจดทะเบียนเริ่มต้น 1 ล้านบาทและมีกำลังการผลิตเริ่มต้นที่ 1,500 ตันอ้อยต่อวัน
บริษัทได้มีการขยายธุรกิจอย่างต่อเนื่องตามการขยายตัวของอุตสาหกรรมอ้อยและน้ำตาลในประเทศไทย

ในปี 2539 บริษัทได้ย้ายฐานการผลิตไปอยู่ที่ อำเภอครบุรี จังหวัดนครราชสีมา และเปลี่ยนชื่อเป็น
บริษัท น้ำตาลครบุรี จำกัด
เพื่อให้สอดคล้องกับสถานที่ตั้งของโรงงานน้ำตาลจากกำลังการผลิตของบริษัท อยู่ที่ 13,690
ตันอ้อยต่อวัน บริษัทได้พัฒนาและปรับปรุงระบบการผลิตอย่างต่อเนื่อง จนมีกำลังการผลิตประมาณ
21,000 ตันอ้อยต่อวัน

เมื่อวันที่ 23 ธันวาคม 2553 บริษัทได้จดทะเบียนเป็นนิติบุคคลตามกฎหมายว่าด้วยบริษัทมหาชนจำกัด
และได้จดทะเบียนเปลี่ยนชื่อบริษัทฯกับกระทรวงพาณิชย์จากบริษัท น้ำตาลครบุรี จำกัด เป็นบริษัท
น้ำตาลครบุรี จำกัด (มหาชน)และจากการเพิ่มทุนเมื่อวันที่ 24 พฤษภาคม 2554 จาก 350
ล้านบาท เป็น 500 ล้านบาท บริษัทสามารถขยายกำลังการผลิตได้ถึง 23,000 ตันอ้อยต่อวัน

ประวัติความเป็นมา และพัฒนาการสำคัญของบริษัทฯ สรุปได้ดังนี้

ปี 2508 ● จัดตั้งบริษัท อุตสาหกรรมหนองใหญ่ จำกัด ด้วยทุนจดทะเบียน 1 ล้านบาท
มีกำลังการผลิต เริ่มต้นที่ 1,500 ตันอ้อยต่อวัน

ปี 2510-2520 ● บริษัทจึงได้มีการจดทะเบียนเพิ่มทุนเป็น 100 ล้านบาท
และลงทุนเพื่อเพิ่มกำลังการผลิตจาก 1,500 ตันอ้อยต่อวันเป็น 3,000 ตันอ้อยต่อวัน

ปี 2510-2530 ● บริษัทเพิ่มกำลังการผลิตอีกสองครั้ง โดยเพิ่มกำลังการผลิตจาก 3,000
ตันอ้อยต่อวัน เป็น 6,000 ตันอ้อยต่อวัน ในปี 2526

ปี 2536 ● จดทะเบียนเพิ่มทุนเป็น 300 ล้านบาท เพื่อใช้ในการปรับปรุงระบบ
และประสิทธิภาพของ กระบวนการผลิต

ปี 2539 ● บริษัทย้ายฐานการผลิตไปอยู่ที่ อำเภอครบุรี จังหวัดนครราชสีมา ด้วยกำลังผลิต
13,690 ตัน

อ้อยต่อวัน เนื่องจากพื้นที่เพาะปลูกอ้อยทางภาคตะวันออกลดลง

ปี 2540-2549 ● จดทะเบียนเพิ่มทุนจดทะเบียนเป็น 450 ล้านบาท เพื่อใช้ในการย้ายโรงงานไปที่
อำเภอครบุรี

  จังหวัดนครราชสีมา เพิ่มกำลังการผลิตจาก 13,690 ตันอ้อยต่อวัน เป็น 21,000 ตันอ้อยต่อวัน

ปี 2550 ● บริษัทได้เปลี่ยนชื่อเป็น บริษัท น้ำตาลครบุรี จำกัด
เพื่อให้สอดคล้องกับสถานที่ตั้งของโรงงาน

น้ำตาล

● เพิ่มสำนักงานเขตส่งเสริมจาก 7 เขต เป็น 14 เขต
โดยมีวัตถุประสงค์เพื่อส่งเสริมความสัมพันธ์

  อันดีระหว่างชาวไร่และบริษัทและเพื่อเพิ่มศักยภาพในการจัดหาอ้อยของบริษัท ในระยะยาว

  ● บริษัทได้ลงทุนและทำวิจัยด้านการพัฒนาพันธุ์อ้อยซึ่งเป็นงานวิจัยที่ได้รับการสนับสนุนอย่าง

  เป็นทางการจากสำนักงานพัฒนาวิทยาศาสตร์และเทคโนโลยีแห่งชาติ (สวทช.)

ปี 2551 ● ได้รับรางวัลชมเชยโรงงานน้ำตาลดีเด่น
จากสำนักงานคณะกรรมการอ้อยและน้ำตาลทราย จาก

กระทรวงอุตสาหกรรม ประจำปี 2551

  ● ได้รับโล่มาตรฐานฝีมือแรงงานแห่งชาติ จากกรมพัฒนาฝีมือแรงงาน กระทรวงแรงงาน
  ประจำปี 2551

ปี 2552 ● ได้รับมาตรฐานการจัดการ ISO 9001: 2008

● ได้รับมาตรฐาน ISO 22000: 2005 (HACCP & GMP)

  ● ได้รับรางวัลชมเชยโรงงานน้ำตาลดีเด่น จากสำนักงานคณะกรรมการอ้อยและน้ำตาลทราย
  จาก กระทรวงอุตสาหกรรม ประจำปี 2552

● ได้รับเกียรติบัตรโครงการธรรมาภิบาลสิ่งแวดล้อม จากกระทรวงอุตสาหกรรม ประจำปี 2552

  ● ได้รับโล่มาตรฐานฝีมือแรงงานแห่งชาติ จากกรมพัฒนาฝีมือแรงงาน กระทรวงแรงงาน
  ประจำปี 2552

  ● บริษัทเข้าถือหุ้นของบริษัทที่มีการดำเนินงานเกี่ยวข้องโดยตรงกับธุรกิจผลิตน้ำตาล คือ บจ.
  จักรกลเกษตรบริการ

ปี 2553 ● บริษัทเข้าถือหุ้นบริษัทที่มีการดำเนินงานเกี่ยวข้องโดยตรงกับธุรกิจผลิตน้ำตาลเพิ่มอีก 2

บริษัทคือ บจ. ผลิตไฟฟ้าครบุรี และ บจ. ครบุรีไบโอเอ็นเนอร์ยี่

  ● บริษัททำการเปลี่ยนลูกป้อนและลูกหีบอ้อยเพื่อเพิ่มขีดความสามารถในการหีบอ้อยเป็น

23,000 ตันอ้อยต่อวัน

  ● ทำการปรับปรุงสัญญาซื้อขายไฟฟ้ากับการไฟฟ้าส่วนภูมิภาค (กฟภ.) จาก 6 เมกะวัตต์ เป็น 8
  เมกะวัตต์

  ● ซื้อเครื่องกำเนิดไฟฟ้าพลังงานไอน้ำ (Turbine Generator) ตัวใหม่ขนาด 15 เมกะวัตต์
  เพื่อ เพิ่มประสิทธิภาพในการผลิตไฟฟ้า จากผลิตภัณฑ์ผลผลอยได้จากการผลิตน้ำตาล

  ● เปลี่ยนระบบสารสนเทศเพื่อการจัดการของบริษัทฯ เป็นระบบ ERP (“Enterprise
  Resource Planning”) เพื่อเพิ่มศักยภาพในการบริหารจัดการของบริษัทฯ
  รวมถึงยกระดับความสามารถ ในการแข่งขันของบริษัทในระดับสากล

  ● พัฒนาเครื่องจักรกลเกษตรและรถตัดอ้อยต้นแบบขนาดเล็กที่เหมาะสมกับสภาพภูมิประเทศ

  ของประเทศไทยและมีการทดลองใช้ภาคสนามเตรียมความพร้อมสู่การขยายไปยังการผลิต
  ในรูปแบบของอุตสาหกรรมผลิตเครื่องจักรกลเกษตรและรถตัดอ้อยใช้งานจริง

● บริษัททำการแปรสภาพเป็นบริษัทมหาชน เมื่อวันที่ 23 ธันวาคม 2553

ปี 2554 ● บริษัทจดทะเบียนเพิ่มทุนจาก 350 ล้านบาท เป็น 500 ล้านหุ้น เมื่อวันที่ 24 พฤษภาคม
2554

  ● บริษัทเปิดทำการซื้อขายหุ้นในตลาดหลักทรัพย์แห่งประเทศ เมื่อวันที่ 27 พฤษภาคม 2554

  ไทยเป็นวันแรก

3.2 ภาพรวมของการประกอบธุรกิจ

บริษัท น้ำตาลครบุรี จำกัด (มหาชน) และบริษัทย่อย ภายใต้กลุ่มน้ำตาลครบุรี
เป็นกลุ่มบริษัทที่ดำเนินธุรกิจผลิตและจำหน่ายน้ำตาลทรายอย่างครบวงจร
มีการวางแผนและปฏิบัติการเชื่อมโยงกลไกด้านเกษตรและอุตสาหกรรมเข้าด้วยกัน
โดยใช้ความได้เปรียบในเชิงวัตถุดิบและการมีภูมิประเทศที่เหมาะสม บริษัทฯ มีวิสัยทัศน์ที่ชัดเจน คือ
การเป็นองค์กรที่มีความเป็นเลิศในการสร้างคุณค่าด้านเกษตรอุตสาหกรรมแบบครบวงจร
ระดับชั้นนำของประเทศ ภายใต้การพัฒนานวัตกรรม มีธรรมภิบาลและรับผิดชอบต่อสังคม
ซึ่งวิสัยทัศน์นี้ได้ถูกนำไปสู่การปฏิบัติที่เป็นรูปธรรมอย่างต่อเนื่อง
ปัจจุบันบริษัทเป็นกลุ่มผู้ผลิตและจำหน่ายน้ำตาลทรายอันดับ 9 ในประเทศไทย
โดยมียอดผลิตน้ำตาลทรายในปีการผลิต 2553/54 จำนวน 300,835.84 ตัน

บริษัทจำหน่ายน้ำตาลทรายให้กับลูกค้าทั้งในประเทศและต่างประเทศ
ผลิตภัณฑ์น้ำตาลทรายของบริษัทฯ สามารถจำแนกได้เป็น 4 ประเภท ได้แก่ น้ำตาลทรายขาวบริสุทธิ์
(Refined Sugar) น้ำตาลทรายขาว (White Sugar) น้ำตาลทรายสีรำ (Brown Sugar)
และน้ำตาลทรายดิบ (Raw Sugar) นอกเหนือจากการผลิตและจำหน่ายน้ำตาลทรายแล้ว บริษัทฯ
ยังมุ่งเน้นในเรื่องคุณภาพของผลิตภัณฑ์และการบริการที่เป็นเลิศ บริษัทฯ
มีการพัฒนาระบบการผลิตให้มีความยืดหยุ่น
เพื่อให้สามารถปรับเปลี่ยนขนาดและบรรจุภัณฑ์ตามที่ลูกค้าต้องการได้

ณ วันที่ 31 ธันวาคม 2554 กลุ่มบริษัทประกอบด้วยบริษัทและบริษัทย่อย 3 บริษัท
โดยแบ่งเป็นบริษัทย่อยที่ได้เริ่มดำเนินการขายและให้บริการแล้ว 1 บริษัท ส่วนอีก 2 บริษัท
เป็นบริษัทที่จัดตั้งขึ้นเพื่อรองรับโครงการที่จะเกิดขึ้นในอนาคต ได้แก่

  บริษัท จักรกลเกษตรบริการ จำกัด

บริษัท จักรกลเกษตรบริการ จำกัด ถูกจัดตั้งขึ้นในปี 2551 ปัจจุบันมีทุนจดทะเบียน 20 ล้านบาท
ดำเนินธุรกิจให้บริการด้านเครื่องจักรกลการเกษตร และยานยนต์ต่างๆ
ให้แก่ชาวไร่อ้อยที่ขายอ้อยให้กับบริษัท เช่น การให้บริการรถตัดอ้อย การให้บริการรถไถ เป็นต้น
บริษัท จักรกลเกษตรบริการ จำกัด
มีการพัฒนารถตัดอ้อยซึ่งมีขนาดเล็กเหมาะสมกับการใช้งานในพื้นที่แปลงปลูกในประเทศไทยและมีราคาถูกกว่าที่มีขายในท้องตลาด
นอกจากนั้นยังมีการพัฒนาเครื่องปลูกอ้อยของตนเอง
โดยเน้นให้เครื่องจักรที่ทำการพัฒนามีความคงทน
และมีราคาและค่าใช้จ่ายในการบำรุงรักษาที่ไม่สูงเกินไปสำหรับชาวไร่ ในปัจจุบัน บริษัท
จักรกลเกษตรบริการ จำกัด ใช้เครื่องจักรกลเหล่านี้ในการให้บริการแก่ชาวไร่อ้อย ในอนาคตบริษัท
จักรกลเกษตร
จะนำรถตัดอ้อยและเครื่องปลูกอ้อยที่บริษัทออกแบบและผลิตออกขายให้แก่เกษตรกรต่อไป

  บริษัทย่อยที่จัดตั้งขึ้นเพื่อรองรับโครงการที่จะเกิดขึ้นในอนาคต ได้แก่

  บริษัท ผลิตไฟฟ้าครบุรี จำกัด

บริษัท ผลิตไฟฟ้าครบุรี จำกัด ถูกจัดตั้งขึ้นในปี 2551 ปัจจุบันมีทุนจดทะเบียน 200 ล้านบาท
เพื่อดำเนินธุรกิจผลิตกระแสไฟฟ้าโดยใช้กากอ้อยเป็นเชื้อเพลิงหลัก
ปัจจุบันอยู่ระหว่างการติดตั้งเครื่องจักรเพื่อผลิตกระแสไฟฟ้า ขายให้แก่การไฟฟ้าส่วนภูมิภาค
(กฟภ.)

  บริษัท ครบุรีไบโอเอ็นเนอร์ยี่ จำกัด

บริษัท ครบุรีไบโอเอ็นเนอร์ยี่ จำกัด ถูกจัดตั้งขึ้นในปี 2547 ปัจจุบันมีทุนจดทะเบียน 7 ล้านบาท
เพื่อดำเนินธุรกิจโดยนำกากน้ำตาล
ซึ่งเป็นผลผลิตพลอยได้จากกระบวนการผลิตน้ำตาลของบริษัทมาทำเป็นแอลกอฮอล์เพื่อผสมกับน้ำมันเชื้อเพลิงหรือที่เรียกว่าเอธานอล
ในขณะนี้ไม่มีการดำเนินงานอย่างเป็นสาระสำคัญ หากในอนาคตมีปัจจัยที่เอื้ออำนวยต่อธุรกิจนี้ เช่น
ระดับราคาน้ำมัน
นโยบายภาครัฐที่เกี่ยวกับพลังงานทางเลือกจะพิจารณาเพื่อลงทุนในธุรกิจนี้อีกครั้งหนึ่ง

โครงสร้างการถือหุ้นของ บริษัท น้ำตาลครบุรี จำกัด (มหาชน) ณ วันที่ 30 กันยายน 2554

3.3 โครงสร้างรายได้ของบริษัท

สัดส่วนและโครงสร้างรายได้จากการขายน้ำตาลทรายแต่ละประเภทย้อยหลัง 3 ปี
โดยแยกเป็นการขายภายในและต่างประเทศ

รายได้หลักของบริษัทมาจากรายได้จากการขายน้ำตาลทรายและกากน้ำตาล
โดยคิดเป็นสัดส่วนไม่น้อยกว่าร้อยละ 80 ของรายได้รวมของบริษัทในแต่ละปี
นอกเหนือจากรายได้จากการขายน้ำตาลทรายแล้ว
บริษัทยังมีรายได้จากการขายไฟฟ้าและรายได้จากการให้บริการอื่นๆ
โครงสร้างรายได้ของบริษัทและบริษัทในกลุ่มมีดังต่อไปนี้

(หน่วย :ล้านบาท)

+----------------------+----+----+----+----+----+-----+-----+------+
|                      | ปีบ |    | ปีบ |    | ปีบ |     | ป   |      |
|                      | ัญชี |    | ัญชี |    | ัญชี |     | ีบัญชี |      |
|                      | 25 |    | 25 |    | 25 |     | 2   |      |
|                      | 52 |    | 53 |    | 54 |     | 554 |      |
|                      |    |    |    |    |    |     |     |      |
|                      |    |    |    |    | (  |     | (   |      |
|                      |    |    |    |    | ต. |     | ต.ค |      |
|                      |    |    |    |    | ค. |     | .54 |      |
|                      |    |    |    |    | 53 |     | –   |      |
|                      |    |    |    |    |  - |     | ธ   |      |
|                      |    |    |    |    | ก  |     | .ค. |      |
|                      |    |    |    |    | .ย |     | 54) |      |
|                      |    |    |    |    | .5 |     |     |      |
|                      |    |    |    |    | 4) |     |     |      |
+----------------------+----+----+----+----+----+-----+-----+------+
|                      | มูล | ร  | มูล | ร  | มูล | ร้อ  | ม   | ร    |
|                      | ค่า | ้อย | ค่า | ้อย | ค่า | ยละ | ูลค่า | ้อยละ |
|                      |    | ละ |    | ละ |    |     |     |      |
+----------------------+----+----+----+----+----+-----+-----+------+
| ขายในประเทศ          |    |    |    |    |    |     |     |      |
+----------------------+----+----+----+----+----+-----+-----+------+
| -                    | 2  | 8  | 3  | 7  | 2  | 5.5 | 12  | 26.0 |
| น้ำตาลทรา             | 49 | .5 | 33 | .7 | 96 |     | 4.3 |      |
| ยขาวบริสุทธิ์และขาวบริสุทธิ์ | .7 |    | .3 |    | .8 |     |     |      |
| พิเศษ                 |    |    |    |    |    |     |     |      |
+----------------------+----+----+----+----+----+-----+-----+------+
| - น้ำตาลทรายขาวธรรมดา | 3  | 12 | 4  | 9  | 5  | 9.2 | 9   | 20.6 |
|                      | 54 | .0 | 30 | .9 | 03 |     | 8.5 |      |
|                      | .6 |    | .1 |    | .3 |     |     |      |
+----------------------+----+----+----+----+----+-----+-----+------+
| - น้ำตาลทรายสีรำ,      | 2  | 7  | 1  | 4  | 2  | 5.1 | 5   | 11.2 |
| ธรรมชาติ              | 21 | .5 | 73 | .0 | 77 |     | 3.6 |      |
|                      | .1 |    | .2 |    | .7 |     |     |      |
+----------------------+----+----+----+----+----+-----+-----+------+
| รวมขายในประเทศ       | 8  | 28 | 9  | 21 | 1  | 1   | 27  | 57.8 |
|                      | 25 | .0 | 36 | .6 | ,0 | 9.8 | 6.4 |      |
|                      | .4 |    | .6 |    | 77 |     |     |      |
|                      |    |    |    |    | .8 |     |     |      |
+----------------------+----+----+----+----+----+-----+-----+------+
| ขายต่างประเทศ         |    |    |    |    |    |     |     |      |
+----------------------+----+----+----+----+----+-----+-----+------+
| -                    | 1  | 47 | 1  | 44 | 2  | 4   | 17  | 36.0 |
| น้ำตาลทรา             | ,3 | .2 | ,9 | .1 | ,5 | 6.1 | 2.0 |      |
| ยขาวบริสุทธิ์และขาวบริสุทธิ์ | 90 |    | 15 |    | 10 |     |     |      |
| พิเศษ                 | .9 |    | .4 |    | .9 |     |     |      |
+----------------------+----+----+----+----+----+-----+-----+------+
| - น้ำตาลทรายขาวธรรมดา | 1  | 5  | 1  | 24 | 28 | 0.5 | 0.6 | 0.1  |
|                      | 65 | .6 | ,0 | .2 | .3 |     |     |      |
|                      | .6 |    | 49 |    |    |     |     |      |
|                      |    |    | .7 |    |    |     |     |      |
+----------------------+----+----+----+----+----+-----+-----+------+
| - น้ำตาลทราย VHP      | -  | -  | -  | -  | 86 | 1.6 | 5.1 | 1.1  |
|                      |    |    |    |    | .7 |     |     |      |
+----------------------+----+----+----+----+----+-----+-----+------+
| - น้ำตาลทราบดิบเทกอง   | 2  | 9  | 54 | 1  | 1  | 2   | -   | -    |
|                      | 68 | .1 | .6 | .3 | ,1 | 1.2 |     |      |
|                      | .4 |    |    |    | 52 |     |     |      |
|                      |    |    |    |    | .3 |     |     |      |
+----------------------+----+----+----+----+----+-----+-----+------+
| รวมขายต่างประเทศ      | 1  | 62 | 3  | 69 | 3  | 6   | 17  | 37.2 |
|                      | ,8 | .0 | ,0 | .5 | ,7 | 9.4 | 7.7 |      |
|                      | 24 |    | 19 |    | 78 |     |     |      |
|                      | .9 |    | .7 |    | .2 |     |     |      |
+----------------------+----+----+----+----+----+-----+-----+------+
| ร                    | 2, | 90 | 3  | 91 | 4  | 8   | 45  | 94.9 |
| วมรายได้ขายน้ำตาลทั้งหมด | 65 | .0 | ,9 | .1 | ,8 | 9.2 | 4.1 |      |
|                      | 0. |    | 56 |    | 56 |     |     |      |
|                      | 30 |    | .3 |    | .0 |     |     |      |
+----------------------+----+----+----+----+----+-----+-----+------+
| ร                    | 2  | 10 | 3  | 8  | 5  | 1   | 2   | 5.1  |
| ายได้กากน้ำตาลในประเทศ | 93 | .0 | 88 | .9 | 88 | 0.8 | 4.2 |      |
|                      | .8 |    | .5 |    | .5 |     |     |      |
+----------------------+----+----+----+----+----+-----+-----+------+
| รวมรายได             | 2, | 1  | 4  |    | 5  | 10  | 47  | 1    |
| ้น้ำตาลทรายและกากน้ำตาล | 94 | 00 | ,3 | 1  | ,4 | 0.0 | 8.3 | 00.0 |
|                      | 4. | .0 | 44 | 00 | 44 |     |     |      |
|                      | 10 |    | .8 | .0 | .5 |     |     |      |
+----------------------+----+----+----+----+----+-----+-----+------+

3.4 เป้าหมายในการดำเนินธุรกิจ

1) เป้าหมายในการดำเนินธุรกิจน้ำตาลทราย

บริษัทมุ่งเน้นการพัฒนาองค์กร และรักษาไว้ซึ่งศักยภาพในการดำเนินธุรกิจ ในเรื่องต่างๆ ดังต่อไปนี้

1.มุ่งรักษาความเป็นผู้นำในการผลิตน้ำตาลทราย

บริษัทให้ความสำคัญในเรื่องของคุณภาพของการผลิตน้ำตาลทรายมาโดยตลอด
โดยทางบริษัทได้รับรางวัลต่างๆ ในเรื่องประสิทธิภาพของการผลิตอย่างต่อเนื่อง
บริษัทมีความมุ่งมั่นที่จะรักษาคุณภาพในการผลิตน้ำตาลทรายให้อยู่ในระดับสูง
ด้วยการพัฒนากระบวนการผลิตมาโดยตลอด และการพัฒนาบุคลากรให้มีความรู้
ความสามารถและความเชี่ยวชาญในกระบวนการผลิตน้ำตาลทราย

2.
ดำเนินธุรกิจน้ำตาลทรายอย่างครบวงจรและสร้างมูลค่าเพิ่มจากผลิตภัณฑ์ผลพลอยได้จากกระบวนการผลิตน้ำตาลทราย

นอกเหนือจากการเป็นผู้นำในการประกอบกิจการผลิตและจำหน่ายน้ำตาลทรายแล้ว
บริษัทยังมีเป้าหมายในการขยายธุรกิจไปยังธุรกิจอื่นๆ ที่เกี่ยวเนื่อง
เพื่อยกระดับให้บริษัทเป็นหนึ่งในกลุ่มธุรกิจน้ำตาลทรายอย่างครบวงจร ธุรกิจอื่นๆ
ที่บริษัทมีแผนการสำหรับการพัฒนาธุรกิจในอนาคต ได้แก่
การผลิตเอธานอลและปุ๋ยอินทรีย์จากผลิตภัณฑ์ผลพลอยได้จากกระบวนการผลิตน้ำตาลทราย[1]
และการผลิตพลังงานไฟฟ้าจากกากอ้อย

3. มุ่งพัฒนาธุรกิจร่วมกับเกษตรกรชาวไร่อ้อยและพันธมิตรทางธุรกิจ

บริษัทเชื่อว่าการรักษาความสัมพันธ์อันดีกับชาวไร่อ้อย
และพันธมิตรทางธุรกิจเป็นหัวใจสำคัญในการพัฒนาธุรกิจอย่างยั่งยืน
บริษัทจึงมีเป้าหมายที่จะพัฒนาธุรกิจร่วมกับชาวไร่อ้อยและพันธมิตรทางการค้าต่างๆ
ในส่วนของชาวไร่อ้อย บริษัท ได้มีการให้ความช่วยเหลือแก่เกษตรกรชาวไร่อ้อยมาโดยตลอด
ทั้งการให้เงินสนับสนุนเพื่อใช้ในการปลูกอ้อย (“เงินเกี๊ยว”)
รวมถึงได้มีการแนะนำเกษตรกรในด้านต่างๆ เพื่อเพิ่มผลผลิตและประสิทธิภาพในการปลูกอ้อย
เพื่อให้เกษตรกรอยู่รอดและได้รับผลตอบแทนที่เหมาะสม
ในด้านความสัมพันธ์กับพันธมิตรทางธุรกิจอื่นๆ บริษัทได้มีการพัฒนาธุรกิจร่วมกัน เช่น
การรับจ้างผลิตสินค้าแบรนด์ต่างๆ ตามแบบที่ลูกค้ากำหนด

2) เป้าหมายการดำเนินธุรกิจด้วยความโปร่งใส

บริษัทมีเป้าหมายในการดำเนินธุรกิจด้วยความโปร่งใส ซื่อสัตย์สุจริต และมีประสิทธิภาพ
เพื่อให้มีผลประกอบการเป็นที่พอใจ และสร้างประโยชน์สูงสุดให้แก่ผู้ถือหุ้นอย่างเท่าเทียมกัน

3) เป้าหมายการบริหารความเสี่ยง

บริษัทมีเป้าหมายในการบริหารความเสี่ยงในด้านต่างๆ
ให้อยู่ในเกณฑ์ที่ยอมรับและเหมาะสมกับการประกอบธุรกิจ
ไม่ว่าจะเป็นความเสี่ยงด้านระบบปฏิบัติการ ความเสี่ยงด้านการเงิน ความเสี่ยงด้านการตลาด
ความเสี่ยงเรื่องสิ่งแวดล้อม และความเสี่ยงด้านนวัตกรรมและเทคโนโลยี เป็นต้น

4) เป้าหมายการพัฒนาบุคลากร

บริษัทให้ความสำคัญต่อการพัฒนาทรัพยากรบุคคล โดยบริษัทได้ตระหนักถึงความสำคัญของพนักงาน
โดยมองว่าบุคลากรของบริษัทเป็นหัวใจของการพัฒนาองค์กรอย่างมีประสิทธิภาพ
บริษัทจึงจัดให้มีการอบรมพนักงานอย่างสม่ำเสมอและต่อเนื่อง เพื่อเสริมสร้างความรู้ความสามารถ
และความเชี่ยวชาญในงานที่รับผิดชอบให้แก่พนักงานในแต่ละฝ่าย
เพื่อพัฒนาองค์กรให้เติบโตอย่างยั่งยืน
นอกจากนี้บริษัทยังมีการพัฒนาบุคลากรให้มีความรู้ในด้านเทคโนโลยีสารสนเทศและอุปกรณ์อัตโนมัติมากขึ้นเพื่อเพิ่มประสิทธิภาพในการดำเนินงานของบริษัท

5) เป้าหมายการพัฒนาอย่างยั่งยืน

บริษัทมุ่งเน้นการพัฒนาธุรกิจให้มีความมั่นคงและยั่งยืน
โดยนำเอาแนวทางการดำเนินงานของกรมโรงงานอุตสาหกรรมภายใต้โครงการ CSR-DIW
2553[2] มาใช้ทำการพัฒนาผู้มีส่วนได้ส่วนเสียทั้งหมดที่เกี่ยวข้องกับบริษัทไม่ว่าจะเป็นผู้ถือหุ้น
ผู้ลงทุน ลูกค้า ชาวไร่ ผู้ขาย พนักงาน ชุมชน สังคม หน่วยงานราชการ และอื่นๆ
ทำให้การบริหารของบริษัท เกิดความยั่งยืน และอยู่ในกรอบของการสนับสนุนและเกื้อกูลต่อกัน
อันจะเป็นประโยชน์ต่อทุกๆ ฝ่ายทั้งในระยะสั้นและระยะยาวต่อไป

[1] ในปัจจุบันไม่มีการดำเนินการผลิตเอธานอลหรือปุ๋ยอินทรีย์อย่างเป็นสาระสำคัญ
กลุ่มบริษัทจะพิจารณาการลงทุนในธุรกิจเอธานอลและปุ๋ยอินทรีย์โดยพิจารณาจากปัจจัยดังต่อไปนี้
ระดับราคาน้ำมัน นโยบายภาครัฐเกี่ยวกับพลังงานทางเลือก
ขนาดของธุรกิจที่ใหญ่พอที่ทำให้กลุ่มบริษัทมีความได้เปรียบจากขนาด (economics of scale)

[2] ^(?) โครงการสนับสนุนให้ผู้ประกอบการอุตสาหกรรมมีความรับผิดชอบต่อสังคม
โดยกรมโรงงานอุตสาหกรรม